Við áttum sjálf svona menn sem töldu sig yfir allt og alla hafna , menn sem stækkuðu sig á kostnað annarra , uppnefndu þá sem spenntu ekki vöðvana í takt við tónlistina , berir að ofan , raulandi sömu gömlu tuggurnar , nei þýðir já , en þurftu aldrei að bera neina ábyrgð á neinu , þar til allt í einu , veröldin var önnur . Seinna gátum við líka farið að tala um strákana sem verða fyrir kynferðisofbeldi og karlana sem er nauðgað . Það var hér sem konur lögðu niður störf á miðjum degi til þess að mótmæla kynbundnum launamun og fjölmenntu að Arnarhóli , og það var hér sem þær gerðu það aftur löngu löngu síðar – því misréttið var enn til staðar . Það dugði ekki einu sinni til að maður játaði verknaðinn ef hann viðurkenndi ekki ásetninginn , enda þyrfti þá að byggja ansi stór fangelsi ef við ætluðum að telja öll svona atvik sem nauðganir , sagði ríkissaksóknari , sem felldi niður flest kynferðisbrotamálin sem rötuðu þó inn á borð til hans , vegna þess að hann gat ekki hugsað sér að lífi þessara drengja væri lokið eftir svona djamm . Fyrir dómi höfðu frásagnir þolenda lítið vægi , framburður fjölskyldunnar var afskrifaður , átta kærur á hendur einum manni dugðu jafnvel ekki til . Fátækrahverfin sem einu sinni voru í bröggum eða verkamannabústöðum breyttust nú í tjaldbúðir og konurnar sem voru þar með börnin sín áttu að skammast sín , í góðærinu hér á Íslandi , landinu sem hlaut athygli umheimsins fyrir það hversu vel var staðið að málum eftir efnahagshrunið , bankamennina sem fóru í fangelsi og stunduðu þaðan viðskipti , stjórnarskrána sem var jörðuð á Alþingi og góðærið sem ferðamennirnir færðu okkur um leið og þeir gengu niður náttúruna , sem smám saman færðist í hendur manna sem lokuðu landinu af , svo nú munu börnin okkar ekki upplifa þá tilfinningu að landið sé okkar , að við eigum það saman , heldur er það þeirra og ef þú vilt skoða hellana og fossana þá skaltu borga . En peningar máttu hverfa úr ríkiskassanum þegar auðlegðarskatturinn var afnuminn , á sama tíma og fjöldi heimilislausra tvöfaldaðist og gámum var komið fyrir úti á Granda . Hvað með það að hver rannsóknin á fætur annarri sýni að niðurskurðarstefnan sem ríkisfjármálaáætlun ríkisstjórnarinnar byggir á valdi meiri skaða en ávinningi ? Gísla Örn og Nínu Dögg . Hinir áttu erfiðara uppdráttar , þeir sem ólust upp við fátækt og höfðu ekki efni á æfingagjöldunum eða takkaskóm , þá sem hefðu þurft stuðning í skólanum , jafnvel bara skilning á aðstæðum sínum , en voru deyfðir með lyfjum og komu síðan að geðdeild lokaðri þegar allt var í óefni komið , allir komnir í sumarfrí , engir peningar í kassanum . En það þarf geðveiki til að sjá ekki hvað það er gott að búa á Íslandi . Það var ekki fyrr en forsætisráðherra hafði gert sig að athlægi heimsins sem við kröfðumst breytinga . En þegar við loksins mótmælum , þegar það er loksins hlustað og við sjáum fram á breytingar , kjósum við aftur yfir okkur óbreytt ástand . Að það sé hættulegt að hleypa öðrum að , rangt að veita valdinu aðhald , að gagnrýni sé byggð á misskilningi , afbrýðisemi eða almennum leiðindum . Tákn um aukna efnishyggju birtast í menningunni . 22. nóvember 2019 Allar athugasemdir eru ábyrgð á þeirra sem þær skrifa . Stundin áskilur sér rétt til að fjarlægja ærumeiðandi og óviðeigandi athugasemdir . Gróðureldarnir í Ástralíu aðeins upphafið að vandanum Fréttir Fréttir Átta handteknir við Héðinshúsið og níu leiddir af vinnustað